CELEX: 62018TN0401
Language: ro
Date: 2018-07-03 00:00:00
Title: Cauza T-401/18: Acțiune introdusă la 3 iulie 2018 – SFIE-PE/Parlamentul

8.10.2018   
            
            
               RO
            
            
               Jurnalul Oficial al Uniunii Europene
            
            
               C 364/13
            
         
      Acțiune introdusă la 3 iulie 2018 – SFIE-PE/Parlamentul
      (Cauza T-401/18)
      (2018/C 364/13)
      Limba de procedură: franceza
      
         Părțile
      
      
         Reclamant: Syndicat des fonctionnaires internationaux et européens – Section du Parlement européen (SFIE-PE) (Bruxelles, Belgia) (reprezentant: L. Levi, avocat)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca fiind admisibilă și fondată;
               
            
                  —
               
               
                  în consecință:
                  
                              —
                           
                           
                              anularea deciziei din 2 iulie 2018 prin care se solicită anumitor interpreți să presteze servicii pe data de 3 iulie 2018, precum și a deciziilor ulterioare prin care se solicită anumitor interpreți să presteze servicii pe datele de 4, 5, 10 și 11 iulie 2018;
                           
                        
                              —
                           
                           
                              obligarea pârâtului la repararea prejudiciului moral evaluat ex aequo et bono la 10 000 de euro;
                           
                        
                              —
                           
                           
                              obligarea pârâtului la plata tuturor cheltuielilor de judecată.
                           
                        
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv, întemeiat pe încălcarea dreptului de a recurge la acțiuni colective și a dreptului la informare și la consultare, astfel cum sunt consacrate de articolele 28 și 27 din Carta drepturilor fundamentale și de Directiva 2002/14/CE a Parlamentului European și a Consiliului din 11 martie 2002 de stabilire a unui cadru general de informare și consultare a lucrătorilor din Comunitatea Europeană – Declarația comună a Parlamentului European, a Consiliului și a Comisiei privind reprezentarea lucrătorilor (JO 2002, L 80, p. 29, Ediție specială, 05/vol. 6, p. 120) și precizate și puse în aplicare prin Acordul-cadru dintre Parlamentul European și organizațiile sindicale sau profesionale ale personalului instituției din 12 iulie 1990, precum și pe încălcarea dreptului la bună administrare, astfel cum este consacrat de articolul 41 din cartă.
               
            
                  2.
               
               
                  Al doilea motiv, întemeiat pe necompetența autorului actului și pe încălcarea principiului securității juridice.
               
            
                  3.
               
               
                  Al treilea motiv, întemeiat pe încălcarea dreptului la o cale de atac efectivă, astfel cum este prevăzut la articolul 47 din cartă.